**Lee Van Cleef** (oik. **Clarence Leroy Van Cleef Jr**, 9. tammikuuta 1925 Somerville, New Jersey – 16. joulukuuta 1989 Oxnard, Kalifornia) oli yhdysvaltalainen elokuvanäyttelijä. Hän esiintyi yli 170 elokuva- ja televisioroolissa lähes 40 vuotta kestäneen uransa aikana. Parhaiten hänet tunnetaan spagettiwesternien ja toimintaelokuvien tähtenä, erityisesti Sergio Leonen ohjaamista Dollaritrilogian elokuvista Vain muutaman dollarin tähden (1965) ja Hyvät, pahat ja rumat (1966).

Nuoruus ja asepalvelus
----------------------

Van Cleef syntyi New Jerseyssä vuonna 1925. Hänen isänsä oli apteekkari Clarence LeRoy Van Cleef Sr. ja hänen äitinsä konserttipianisti Marion Levinia Van Fleet. Hänellä oli osittain hollantilaiset sukujuuret. Lee valmistui lukiosta jo 17-vuotiaana päästäkseen liittymään Yhdysvaltain laivastoon syyskuussa 1942.

Sotilaskoulutuksensa jälkeen Van Cleef määrättiin ensin sukellusveneen jahtaajaksi ja hän vietti ensimmäiset 10 kuukautta partioimalla Karibialla etsiessään saksalaisia sukellusveneitä. Myöhemmin hän siirtyi miinanraivaajaan nimeltä USS Incredible, jossa hän toimi kaikuluotainmiehenä. Alus partioi Välimerellä ja osallistui vuonna 1944 Operaatio Dragoon-maihinnousuun Etelä-Ranskassa. Tammikuussa 1945 alus siirtyi raivaamaan miinoja Mustallemerelle. Hänet erotettiin aktiivipalveluksesta maaliskuussa 1946. Hän ehti saavuttaa ensimmäisen luokan kaikuluotainmiehenä sekä sai mm. Bronze Star ja World War II Victory mitalit.

|  |
| --- |
|  Bronze Star |
|  Hyvän käytöksen mitali |
|  Eurooppa-Afrikka-Lähi-idän kamppanjan mitali |
|  Aasian ja Tyynenmeren kampanjan mitali |
|  Amerikan kamppanjan mitali |
|  Toisen maailmansodan voitto mitali |

Näyttelijän ura
---------------

Pian sodan jälkeen hän aloitti näyttelijänuransa. Hänen ensimmäinen roolinsa oli vuonna 1952 valmistuneessa lännenelokuvaklassikossa *Sheriffi*. Suuren yleisön tietoisuuteen hän kuitenkin tuli roolisuorituksistaan Sergio Leonen dollaritrilogia-klassikoissa *Vain muutaman dollarin tähden* sekä *Hyvät, pahat ja rumat*, joissa hän toimi Clint Eastwoodin vastanäyttelijänä. Eastwoodin siirryttyä tämän jälkeen Hollywoodiin toimintaelokuvien pariin, jatkoi Van Cleef edelleen lännenelokuvien parissa. 1960-luvun loppupuolella ja 1970-luvun alkupuolella hänet nähtiin muiden muassa Gianfranco Parolinin *Sabata*-trilogian ensimmäisessä ja viimeisessä osassa *Sabata – salaperäinen ratsastaja* ja *Sabatan paluu*, sekä elokuvassa *Kosto odottaa*. Yhdysvaltalaisista lännenelokuvista tunnetuimpia ovat muun muassa *Mies joka ampui Liberty Valancen* sekä *7 rohkeata miestä* -elokuvan kolmas jatko-osa *Seitsemän rohkean kosto*.

1980-luvulle tultaessa lännenelokuvien kulta-aika oli jo takana päin. Van Cleef kuitenkin jatkoi uraansa erilaisten toimintaelokuvien parissa. Hän muun muassa esitti pääosaa *Master Ninja* -nimisessä elokuvasarjassa sekä joissakin muissa toimintaelokuvissa, kuten John Carpenterin kulttimaineen saavuttaneessa klassikossa *Pako New Yorkista* ja Chuck Norrisin tähdittämässä *The Octagon – hiljaiset tappajat* -elokuvassa.

Van Cleef kuoli sydänkohtaukseen vuonna 1989.

Valikoitu filmografia
---------------------

*Pääartikkeli: Lee Van Cleefin filmografia*
* *Sheriffi* (1952)
* *Häikäilemättömät* (1955)
* *Nuoret leijonat* (1958)
* *Lainsuojattoman jäljillä* (1959)
* *Mies joka ampui Liberty Valancen* (1962)
* *Vain muutaman dollarin tähden* (1965)
* *Hyvät, pahat ja rumat* (1966)
* *Kosto odottaa* (1967)
* *Sabata – salaperäinen ratsastaja* (1970)
* *Kapteeni Apassi* (1971)
* *Sabatan paluu* (1971)
* *The Octagon – hiljaiset tappajat* (1980)
* *Pako New Yorkista* (1981)

Lähteet
-------

1. 1 2 3 4  Lee Van Cleef Biography (1925-1989) *Film Reference*. Viitattu 2.7.2018. (englanniksi)
2. 1 2 3  Lee Van Cleef Biography *AllMovie*. Viitattu 2.7.2018. (englanniksi)
3. ↑  Lee Van Cleef Biography Viitattu 25.1.2023 (englanniksi)
4. ↑  Notable Dutch Americans genealogy project *geni\_family\_tree*. Viitattu 24.2.2019.
5. 1 2  Lee Van Cleef, the "Bad" in Leone’s classic Western, was a decorated sonarman on a WWII minesweeperViitattu 25.1.2024 (englanniksi)

Aiheesta muualla
----------------

* Kuvia tai muita tiedostoja aiheesta **Lee Van Cleef** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* SNAC
* IdRef

 |

 |